google/wiki40b huggingface dataset:
Who's That Girl World Tour

רקע

על מנת להכין את עצמה מבחינה פיזית לסיבוב ההופעות הזמרת החלה לעשות פעילויות ספורט אינטנסיביות כמו אירובי, ריצה והרמת משקולות. עבור התלבושות, היא שיתפה פעולה עם המעצבת מרלן סטיוארט, והגתה את הרעיון להביא את הדמויות הפופולריות שלה מהחיים אל הבמה ולעבד מחדש סצנות מתוך קטעי הווידאו שלה. 
על הבמה היו ארבעה מסכי וידאו, מקרני מולטימדיה ומדרגות במרכזה. פטריק לאונרד, שהיה המנהל המוזיקלי, עודד את מדונה ללכת עם הרעיון של רמיקסים והופעה עם שירים ישנים. הרעיון לשם של סיבוב ההופעות הגיעה למדונה באחד מהחזרות בהם היבטה בשלט ענק עם תמונה שלה שנועד לקידום הסרט "מי הנערה הזאת?" בו השתתפה ולקחה חלק בפסקול שלו.
המופע כלל 7 תלבושות וריקודים, תפאורות ואזכורים לנושאי חברתיים. ההופעות זכו לביקורות חיוביות רבות אשר שיבחו את האופי של המופעים ואת הופעתה של מדונה.

די וי די ורווחים

סיבוב ההופעות זכה להצלחה מסחרית רבה, כאשר גרף סכום של כ-25 מיליון דולר, עם מכירות של 1.5 מיליון כרטיסים, ובכך הפך לסיבוב ההופעות השני המצליח ביותר לשנת 1987.
המופעים של סיבוב ההופעות שודרו מספר פעמים בטלוויזיה, בין היתר יצא כ-DVD בפורמט VHS תחת השם "Ciao Italia: Live from Italy". הביוגרף ג'רנדי טרבורלי אמר: "נשים רבות נוהגות להתנהג כמו דיוות שהן מגיעות למעמד של כוכבות אך סיבוב ההופעות של מדונה מוכיח כי זה לא המקרה." 
בעקבות סיבוב ההופעות מדונה קיבלה את הכינוי "מדונה חדשה", אשר סימל אותה כאדם בעל דימוי מיני חזק ואינטליגנטי יותר מהאני הקודם שלה שהוליד את המונח "מדונה וונאבי", נשים אשר ניסו להתחקות אחרי מדונה ולהעמיד פנים שהן היא.
עמנואל וליקובסקי

רוסיה וארץ ישראל

וליקובסקי נולד ב-1895 בוויטבסק שבאימפריה הרוסית (כיום בבלארוס), הצעיר בשלושת בניהם של זוג יהודים ציונים, בני המעמד הבינוני, שמעון וליקובסקי וביילה (לבית גרודנסקי). למד בבית ספר תיכון ידוע במוסקבה, "מדבדניקוב גימנסיום" וסיים בהצטיינות בשפות ובמתמטיקה. המשיך ללימודי רפואה באוניברסיטת מוסקבה והוסמך בה כרופא ב-1921. עבד כשלוש שנים בברלין, במערכת של העיתון Scripta Universitatis’ journal, אשר עורך החלק המדעי בו היה אלברט איינשטיין. ב-1923 נישא לאלישבע לבית קרמר והזוג עלה לארץ ישראל בשנת 1924. כאן גם נולדו לוליקובסקי שתי בנותיו. בשנות ה-20 עסק בהוצאה לאור של "כתבי האוניברסיטה ובית הספרים בירושלים" (Scripta Academica Hierosolymitana) - אוסף מאמרים של גדולי המדענים היהודיים בעולם, כהכנה לפתיחת האוניברסיטה העברית על הר הצופים ב-1925. היה מראשוני הפסיכואנליטיקאים בארץ ישראל, לאחר שהתמחה אצל וילהלם שטקל, תלמידו של זיגמונד פרויד וכתב מספר מאמרים מקצועיים בתחום זה. מארץ ישראל היגר עם משפחתו לארצות הברית בשנת 1939.

ארצות הברית

לפי התאוריה, יציאת מצרים למשל, ארעה במהלכן של תהפוכות-טבע חריגות בהיקפן ובעצמתן. אם נבדוק מסורות היסטוריות שונות, נוכל למצוא בהן עקבות ברורים לאותם אירועים. ואם נסנכרן בעזרת אירועים אלה את הכרונולוגיות השונות, נוכל לפתע לגלות ביניהן דמיון במקום הסתירות שמצאו החוקרים. באמצעות תיארוכן של תהפוכות הטבע שאירעו, לשיטתו, במאה ה-15 ובמאה ה-8 לפנה"ס, וליקובסקי הגיע לשינויים מרחיקי לכת בכרונולוגיה המצרית, ובעקבות זאת בכרונולוגיות של שאר העולם העתיק. 
ניסיונותיו של וליקובסקי להסביר את אירועי הטבע הללו כתוצאה מהתקרבות מוגזמת של גרם שמיימי לכדור הארץ, הם שגרמו לסערה הממשית. והוא המשיך ועשה זאת גם בספריו הבאים: "תקופות בתוהו" (Ages in Chaos), "ההייתה תקופת חושך ביוון", "רעמסס השני ותקופתו" (Ramses II and his Time), ו-"גויי הים" (Peoples of the Sea).
ספרו "תקופות בתוהו" מנתח ממצאים ארכאולוגיים כמו פפירוס איפוור ואבן שחם, שנמצאה באל-עריש, ומתארך מחדש את התקופה הפרעונית. גילוי זה מביא אתו פתרון לסתירות שהופיעו בעדויות ההיסטוריות עצמן (שבדרך כלל נמצאו כתובות על גבי פפירוסים) והוא מאפשר התאמה בין העדויות ההיסטוריות לבין העדויות המקראיות. 
כמו כן, הוא מזהה את עם החיקסוס כעמלק, ובכך מאפשר לחבר את תיאורי התנ"ך ותיאורי הפפירוסים המצריים לתמונה אחת רחבה של אותו האירוע. 
בניגוד לדוקטרינות של ביקורת המקרא שהיו בתקופתו, שיחסו את מוצאן של רבות ממצוות התורה לתקופה של גלות בבל, ניסה להוכיח בעקבות הגילויים של התרבות האוגריתית, ודמיונה הרב לתנ"ך בלשון, בסגנון, בידע הרפואי, במונחים טכניים ועוד, כי התורה נכתבה בתקופת התרבות האוגריתית, יותר מאלף שנה מוקדם מכפי שטענה אז ביקורת המקרא. 
כתביו זכו לתשומת לב נרחבת וחלקם היו לרבי מכר, אך גם לביקורת חריפה מצד הקהילה המדעית שראתה אותם כפסבדו מדע. בפרט טענו אסטרונומים כנגד "עולמות מתנגשים" כי הוא עומד בסתירה לידע הפיזיקלי אודות מכניקה שמימית. בשנות ה-70 התעמתו עם רעיונותיו אנשי מדע בולטים כקארל סייגן וסטיבן ג'יי גולד. סאגאן הסכים עם וליקובסקי - שהעלה טענות שצריכים להתמודד איתם, אך חשב שאפשר להסביר את התופעות בדרכים חלופיות. וליקובסקי הגן על עצמו בספר "חרם בשם המדע" (Stargazers and Gravediggers). הוא גם פרסם ספר, "לפני עלות השחר", על שיחותיו והתכתבותיו עם אלברט איינשטיין.
ספריו תורגמו לעברית כמעט במלואם על ידי בתו, שולמית וליקובסקי–כוגן, רעייתו של אברהם כוגן, שהתגוררה בישראל.
משפט ההיטל המרכזי

ניסוח פורמלי של המשפט

נסמן ב  את אופרטור ההיטל על תת מרחב ליניארי ממימד  (היטל במובן של אינטגרל על המשלים האורטוגונלי בכל נקודה)
נסמן ב  את אופרטור החיתוך עם אותו התת-מרחב שעובר דרך הראשית,
ונסמן ב את התמרת פורייה ב  ממדים בהתאמה.
אז לכל פונקציה  מתקיים:

הוכחה למקרה הדו ממדי

בגלל שסיבוב של פונקציה סביב הראשית זו פעולה שמתחלפת עם התמרת פוריה, ניתן להניח, בלי הגבלת הכלליות, שההיטל והחיתוך מתבצעים על ציר .
נסמן את , ונסמן את ההיטל שלה על ציר  להיות :
והתמרת פורייה שלה להיות:
אז החיתוך של התמרת הפורייה עם ציר ה הוא:
שזה בדיוק התמרת פורייה של .
הברושים

היסטוריה

הלהקה נוסדה בידי יהודה כרמל שהיה גם המלחין והתמלילן, ואת השירים עיבדו מנחם צור ואילן מוכיח. זו הייתה רביעייה קולית בסגנון ארבעת האסים כשלכל אחד היו שירי סולו ואף אחד לא היה סולן הלהקה.
חברי הלהקה נבחרו באמצעות מודעה, ולאיש מהם לא היה רקע קודם בלהקה צבאית.
בין להיטיה הבולטים: "גשם ראשון", ו"פגישה בדיזנגוף"; שהיו שירי הנושא של שני תקליטיה.
הלהקה התקיימה כשנה עד שאהוד כהן החליט לעזוב. לאחר מכן הגיע מחליף שלא השתלב בלהקה והיא פורקה. בהמשך, אהוד כהן פנה לשירה בציבור.
רפי גינת שהחל את דרכו בלהקה, אז עדיין בשם משפחתו המקורי - ג'אנה, ניסה את כוחו בהמשך בקריירת סולו, ומשם פנה לעיתונאות.
מיכל זרחי פנתה להוראת מוזיקה.
יהודה לייב מפולנאה

רבי יהודה אריה לייב ב"ר יחיאל מיכל מפולנאה המכונה "המוכיח מפולנאה" (?- כ"א בטבת ה'תק"ל, 1769) היה מראשוני תלמידי הבעל שם טוב ומגדולי מפיצי שיטתו.

חייו

שנת לידתו אינה ידועה. עוד קודם שהתקרב לבעל שם טוב, כיהן כמגיד מישרים וחזן בפולנאה. כשהתקרב לבעל שם טוב, נשלח על ידו להסתובב בקהילות היהודיות ולנצל את כשרון הדרשנות שלו על-מנת לעשות שמות לתנועת החסידות, ומכאן דבק בו הכינוי "המוכיח". אכן, דרשותיו עוררו הדים רבים, ובהשפעתו התקרב לחסידות רבי יעקב יוסף כץ, בעל תולדות יעקב יוסף, ולפי מסורת אחת גם רבי דוב בער ממזריטש.
נפטר בפולנאה בכ"א בטבת ה'תק"ל (ינואר 1769) ונקבר שם. 12 שנה לאחר מכן נקבר צמוד אליו ר' יעקב יוסף מפולנאה, ו"אוהל" הוקם על קבריהם.

תורתו

מעט מקוטע מדרשותיו פורסמו על ידי תלמידו, ר' גדליה מליניץ בספר קול אריה, קורץ ה'תקנ"ח. ר' יעקב יוסף מפולנאה מצטטו תדיר בספרו "תולדות יעקב יוסף".
בדומה לחברו ר' יעקב יוסף, גם ר' יהודה לייב קרא תיגר על הגישה הלמדנית הלא-חסידית שרווחה אז הגורסת כי: "העיקר הוא בעולם הזה הלימוד היטב, להיות חריף ובקי...".
ניקולאי דוחוב

חייו

ניקולאי דוחוב נולד בכפר באזור פולטבה (אז בתחומי האימפריה הרוסית, כיום באוקראינה) למשפחת חובש. דוחוב למד בבית הספר של הכפר ואחר כך בגימנסיה שסיים בשנת 1920. דוחוב עבד בעבודות שונות ובשנת 1925 בהיותו פעיל בקומסומול דוחוב קיבל היתר להתחיל ללמוד במכינה ללימודי הנדסה בחרקוב. עם סיום המכינה דוחוב עבר ללמוד הנדסת מכונות במכון הפוליטכני של לנינגרד וסיים אותו בשנת 1932.

פיתוח טנקים

לאחר קבלת הסמכת מהנדס ניקולאי דוחוב התחיל לעבוד במפעל קירוב בלנינגרד. תחילה הוא הועסק בפיתוח טרקטורים. החל משנת 1936 דוחוב הועבר לצוות פיתוח כלים משוריינים. הפרויקט ראשון שלו היה פיתוח שדרוג של טנק מדגם T-28. הפרויקט הסתיים בשנת 1938. באותה שנה דוחוב הציע פרויקט חדש, טנק KV-1, ובהמשך השתתף בפיתוח KV-2
לאחר תחילת מלחמת העולם השנייה הוחלט להעביר תשתית לבניית טנקים לצ'ליאבינסק. ב-10 ביולי 1941 דוחוב נסע לאתר בניית מפעל חדש ומונה לסגן מתכנן כלים משוריינים ראשי ובשנת 1943 מונה למתכנן ראשי של המפעל. בהיותו בתפקיד זה דוחוב קידם תחילת ייצור סדרתי של טנקים במפעל החדש ופיתוח כלים משוריינים חדשים (בעיקר טנקים ותותחים ממונעים).
במקביל לעבודה במפעל, דוחוב עוד בהיותו בלנינגרד החל ללמד מהנדסים חדשים. עם העברתו לצ'ליאבינסק הוא המשיך בתחום זה ופעל להקמה בעיר מכון להכשרת מהנדסים חדשים.
WML

Wireless Markup Language היא שפת תגיות מבוססת XML להגדרת מידע עבור WAP. מרכיב עיקרי בשפה הוא כרטיס (Card) והוא המקביל לדף (Page) בשפת ה-HTML.

דוגמה

<?xml version="1.0"?><!DOCTYPE wml PUBLIC "-//WAPFORUM//DTD WML 1.1//EN"   "http://www.wapforum.org/DTD/wml_1.1.xml" ><wml>
  <card id="main" title="First Card">
    <p mode="wrap">This is a sample WML page.</p>
  </card></wml>
פליכס ולטש

ביוגרפיה

ולטש נולד בעיר פראג שבאימפריה האוסטרו-הונגרית. למד באוניברסיטת קארל בפראג משפטים ופילוסופיה, וסיים את לימודיו בהצטיינות. מ-1910 עד 1939 עבד כספרן באוניברסיטת פראג. בשנת 1913 הוציא ביחד עם מקס ברוד את הספר "תפיסה שבחושים ותפיסה שבמושג". בשנים 1919–1939 היה עורך ביטאון התנועה הציונית בפראג, השבועון דובר הגרמנית Die Selbstwehr. ולטש הספיק להימלט מאימת הנאצים, וזמן קצר לפני סיפוח צ'כוסלובקיה, במרץ 1939, נמלט מהמדינה עם מקס ברוד ומשפחתו ברכבת האחרונה, ועלה לארץ ישראל. בארץ השתקע בירושלים, ומשנת 1940 ואילך עבד בבית הספרים הלאומי והאוניברסיטאי (לימים הספרייה הלאומית).
ולטש נישא לאירמה הרץ (Irma Herz;‏ 1892–1969) בשנת 1914. לבני הזוג נולדה הבת, רות ולטש-גורנשטיין (1920–1991), אמו של השחקן והזמר אלי גורנשטיין.
פליכס ולטש נפטר בירושלים ונטמן בהר המנוחות.
עמי אסף

ביוגרפיה

אסף נולד בראש פינה בשם עמיאסף וילקומיץ, בנם של אנשי חינוך: ליבה וילקומיץ-סגל ושמחה וילקומיץ, מראשוני המורים העבריים במושבות הגליל ומנהל בית הספר המקומי. בסיום לימודיו בגימנסיה "הרצליה" היה בין מארגני הגרעין שהקים את כפר יהושע, שבו התגורר עד לפטירתו, והיה ממנהיגיו ומעורכי עלון היישוב בדרך לכפר. עם הקמת מפא"י היה אסף פעיל מרכזי במוסדות המפלגה, ובשנת 1936 נבחר לשמש מזכ"ל תנועת המושבים.
בהיותו מזכיר תנועת המושבים פעל אסף לגיבוש טיב היחסים הרצוי בין חבר המושב למסגרת המושבית ובין המושב עצמו לתנועת המושבים. במובן זה היה אסף ממשיך דרכו של ברל כצנלסון, לעומת אליעזר יפה, בוויכוח שהתנהל בין השניים בנוגע לתפקיד מעמד הפועלים בניהול משק. אסף דגל בצמצום האוטונומיה של החבר הבודד והגדלת כוחו של המושב מול החבר, ומנגד הגדלת כוחה של תנועת המושבים מול כוחו של המושב הבודד, כאשר בפיסגת הפרמידה עומדת אגודת "ניר שיתופית" ומעליה "חברת העובדים" של כלל חברי הסתדרות העובדים הכללית. אסף דגל באפשרות סילוקו של חבר בודד ונישולו מנחלתו אם יסטה לדעת מוסדות המושב והתנועה מעקרונות המושב או מאורח חייו. בדומה לכצנלסון, דגל אסף גם בהחכרת הקרקע על ידי קרן קיימת לישראל לאגודת "ניר שיתופית" או לתנועת המושבים, ואלו יקיימו החכרת משנה למתיישב ובכך יאפשרו את הכרעת הרוב ויאפשרו נישול היחיד מהקרקע. החלטה ברוח זו התקבלה בוועידת תנועת המושבים שנערכה בשנת 1944 בכפר ויתקין: הפסקת החכרת הקרקע על ידי הקרן הקיימת לישראל משנה זו ואילך והפיכתם ל"ברי רשות בקרקע".
לאחר קום המדינה נבחר עמי אסף לכנסת הראשונה והמשיך לכהן בתפקיד עד לפטירתו במהלך הכנסת החמישית. במשך 15 שנות חברותו בכנסת היה חבר ועדת החוץ והביטחון, ועדת חוקה, חוק ומשפט, ועדת הפנים וועדת החינוך והתרבות. בשנת 1959 מונה לסגן שר החינוך והתרבות.
כחבר הכנסת יזם אסף בשנת 1958 את הצעת חוק מושבי עובדים בישראל, על פיה התאפשר נישול חברי מושבים ותיקים מקניינם על פי החלטת האספה הכללית של תנועת המושבים. עם המתנגדים להצעת החוק נמנו ראובן יפה (בנו של אליעזר יפה), דבורה שיינרמן (אמו של אריאל שרון) ואברהם נגב (מושל הנגב הראשון, מכפר ורבורג). מורדי המושבים הקימו אגודה עות'מאנית שפעלה למניעת החקיקה בסיוע התאחדות האיכרים וראש האופוזיציה בכנסת מנחם בגין. כעבור שנים הוכנסו סעיפים מהצעת החוק אל סעיפי פקודת האגודות השיתופיות, אך הצעת החוק של אסף לא קודמה והיוותה קרע ארגוני ראשון בתנועת המושבים.
אסף נפטר בשנת 1963, בעודו מכהן כסגן שר החינוך והתרבות. על שמו נקראו מספר מוסדות חינוך ברחבי הארץ, בהם בית הספר "עמי אסף" שבבית ברל.
בנו, שמחה אסף, כיהן כראש המרכז החקלאי.
מרים מכתיאר

רקע

מרים מכתיאר שייח' הייתה בת למשפחה צבאית, ונצר למשפחת אצולה שייח'ית ידועה מפאנו אקיל, שבסינד. היא השלימה את לימודיה בבתי ספר צבאיים ממלכתיים, בקראצ'י, ושיחקה כדורגל במועדון בלוצ'יסטן יונייטד, עמה השתתפה באליפות פקיסטן בכדורגל נשים. מכתיאר סיימה את הכשרתה כטייסת קרב בפקיסטן חיל האוויר בשנת 2014, יחד עם עוד שש נשים. היא הייתה בפעילה בעבודת צדקה, ותמכה בבית ספר לילדים עניים.

מותה

ביום שלישי ה-24 בנובמבר 2015, מכתיאר ומפקד הטייסת סאקיב עבאסי היו במבצע אימונים שגרתי, כאשר כשל טכני במטוס FT-7PG שלהם גרם להתרסקות סמוך לקונדיאן שבמחוז פנג'אב. שני הטייסים נפלטו לפני שהמטוס התרסק. עבאסי, שנפלט כשמונה שניות לפני מכתיאר, נפצע באורח קל. אך מכתיאר נפטרה מפצעיה בבית החולים הצבאי אליו פונתה. על פי דובר חיל האוויר, היא נפלטה בגובה נמוך מידי. על פי הקונצנזוס בבדיקות המקרה, מכתיאר יכלה לשרוד אם הייתה מפעילה מוקדם יותר את מושב המפלט, אך רצתה קודם להתפנות מן האזור המיושב מעליו טסו. מותה של מכתיאר הוכרז כ"שהדאת" (מות קדושים) על ידי חיל האוויר, אשר דיווח ששני הטייסים "טיפלו במקרה החירום החמור באופן מקצועי ובאומץ, וניסו להציל את המטוס עד לרגע האחרון. קצינת הטייס מכתיאר יכלה להציל את חייה... אך שני הטייסים החליטו לקחת את הסיכון ולהמשיך להטיס את המטוס הנופל עד שייצא מאזור האוכלוסייה הצפוף, ובמיוחד כדי להציל את בית הספר שם".

פרסים

ועדת הביטחון של הסנאט של פקיסטן (SSCD) המליצה על הענקת פרס למכתיאר מטעם המדינה. הוענק לה הפרס הצבאי טמגהא-א-בסלט, פרס מבצעי אשר ניתן על ידי נשיא פקיסטן לאנשי צבא עבור מעשי גבורה ומסירות תוך כדי ביצוע חובתם.
גשם (מחזה)

גשם הוא מחזהו הראשון של גלעד עברון. המחזה עלה לראשונה בתיאטרון הקאמרי, בבימויו של רמי דנון, ב-3 ביולי 1988.

העלילה

גשם הוא דרמה בעלת היבטים קומיים על אדם ששמו מלך, המתגורר בנגב עם בתו הלוקה בשכלה וכל פרנסתו מושתתת על הפיצויים שהוא מקבל מדי שנה מקרן הבצורת. העיקרון של קיומו הוא אנרכי שכן הוא מושתת על ציפייתו שגשם לא ירד, מה שנוגד את הערכים הציוניים של הפרחת השממה וכיבוש האדמה. למקום מגיעים שני פועלים כדי להציב תנורים להורדת הגשם. הופעתם ומעשיהם מערערים את מהלך החיים במקום. מלך פותח מאבק כדי לסלק את שני הזרים ולהרוס את התנורים. הוא נלחם על חייו, שכן אם ירד גשם, הוא יחדל לקבל את פיצויי הבצורת המקור היחידי להכנסתו.
סגנונה של ההצגה נע בין ריאליזם לאבסורד והיה שיתוף פעולה ראשון של עברון עם השחקן יגאל נאור ששיחק במספר מהצגותיו.
Going Under

רקע

השיר Going Under נכתב על ידי איימי לי, בן מודי ודייוויד הודג'ס. השיר מתאר מערכת יחסים מתעללת מצד בן הזוג ואת ההחלמה ממנה, אולם הוא יכול לתאר כל מערכת יחסים בה יש התעללות, כפי שהצהירה לי במספר ריאיונות:
המילים נכתבו על עזיבה של מערכת יחסים שלילית, ועל המקרים בהם אתה מרגיש שאתה נמצא בקצה, בנקודה בה אתה מבין שמשהו מוכרח להשתנות, ושאתה לא יכול להמשיך לחיות במצב שאתה נמצא בו. זה מגניב. זה שיר מאוד חזק.
— MTV, יוני 2003
לשיר יצאו מספר גרסאות, ביניהן גרסת דמו שהוקלטה לפני צאתו של האלבום Fallen, גרסה אקוסטית שהוקלטה זמן מעט לאחר צאת האלבום, וכן גרסה אינסטרומנטלית שהוקלטה בשנת 2002.
את השיר ניתן לשמוע בכתוביות הסיום של משחק הווידאו Enter the Matrix שיצא בעקבות הסרט מטריקס. כמו כן, השיר מופיע בקדימון ובסרט "טריסטן ואיזולד". בנוסף השיר הופיע בסדרת הטלוויזיה אנג'ל.

וידאו קליפ

הווידאו קליפ של השיר צולם בברלין, אולם רובו צולם בלוס אנג'לס שבקליפורניה במהלך חודש מאי 2003, והוא בוים על ידי פיליפ סטוצל שביים גם את הקליפ של "Bring Me to Life". לי עיצבה בעצמה את שתי השמלות שהיא לובשת בקליפ.
בקליפ רואים את חברי הלהקה מנגנים בהופעה חיה בפני קהל מעריצים שהופכים לזומבים. במהלך הפזמון השני, לי צוללת לתוך הקהל שמדמה מים, ובכך מייצגת את המילים של השיר - ‎"I'm going under, drowning in you"‎ ("אני טובעת, טובעת בך"). את לי רואים בקליפ מופיעה על הבמה, בעוד מודי נשאל ונחקר על ידי התקשורת.
תאילנד במשחקים הפאראלימפיים

היסטוריה

המשלחת הראשונה אותה שלחה תאילנד למשחקים הפאראלימפיים חזרה למולדתה בידיים ריקות. במדליה הפאראלימפית הראשונה, זכתה תאילנד במשחקי אולימפיאדת הנכים סיאול (1988) כשהאתלט סאקול קומטן זכה במדליית הכסף בתחרות הטלת הכידון עם תוצאה של 33.52 מטרים, ונכנע רק הוברט בורשגנס הגרמני שקבע שיא עולם של 39.68 מטרים.
המשלחת התאילנדית לא הצליחה לזכות במדליית זהב פאראלימפית עד לאולימפיאדת הנכים סידני (2000) בה קטפה בחמישה מקצים במדליה, ארבעה באתלטיקה ואחת בתחרויות השחייה. 
הספורטאי המצליח ביותר בתולדות המשלחת התאילנדית למשחקים הפאראלימפיים הוא האתלט פראוואט ואהורם שזכה ב-12 מדליות, בהן חמש מדליות זהב. הסייפת סייסוני ג'אנה היא אישה היחידה בתולדות המשלחת התאילנדית שזכתה במדליית זהב, כשזכתה בשתי מדליות זהב עליהן הוסיפה שתי מדליות ארד פאראלימפיות.
רחובות תל אביב-יפו

בעיר תל אביב-יפו יש כ-1,500 רחובות. חלק מרחובותיה ידועים בשל מאפייניהם הייחודיים בעיר ובישראל כולה, התחוללה בהם היסטוריה הקשורה בהתפתחות העיר, וחלקם אף הפכו לשם דבר בתרבות הישראלית כגון דיזנגוף, שינקין או אלנבי. ברחובות מסוימים, מצויים אתרים רבים בעלי חשיבות היסטורית, תרבותית או אדריכלית, כפי ששכיח בעיר מטרופולינית.
ערך זה מצביע על רחובותיה החשובים, הנודעים והראשיים של העיר.

שיטת מספור

ככלל, מצפון לרחוב אלנבי, מתחילים רחובות הרוחב במערב ומספרי הבתים עולים ככל שהם מתקדמים מזרחה. רחובות אורך מתחילים מדרום ומתקדמים צפונה. מספרי הבתים מדרום לרחוב אלנבי עולים ככל שהם מתקדמים לכיוון דרום. ברחובות אורך, הבתים האי זוגיים נמצאים מצדו המערבי של הרחוב וברחובות רוחב מצדו הצפוני.

תוכן עניינים

♦ אבן גבירול
♦ אחד העם
♦ אילת
♦ אלנבי
♦ ארלוזורוב
♦ בגין
♦ בוגרשוב
♦ בזל
♦ ביאליק
♦ בן-גוריון
♦ בן יהודה
♦ בן צבי
♦ גאולה
♦ גורדון
♦ דובנוב
♦ דוד המלך
♦ דיזנגוף
♦ הארבעה
♦ ה' באייר
♦ הברזל
♦ החשמל
♦ הירקון
♦ המלך ג'ורג'
♦ המסגר
♦ העלייה
♦ הרברט סמואל
♦ הרכבת
♦ הרצל
♦ השלום
♦ ויצמן
♦ ז'בוטינסקי
♦ ח"ן
♦ טשרניחובסקי
♦ יגאל אלון
♦ יהודה הימית
♦ יהודה הלוי
♦ יהודה המכבי
♦ יהודית
♦ יפו
♦ יפת
♦ יצחק שדה
♦ ירושלים
♦ ירמיהו
♦ לבנון
♦ לה גוארדיה
♦ לוינסקי
♦ ליליינבלום
♦ מזא"ה
♦ מלצ'ט
♦ מרמורק
♦ נווה שאנן
♦ נורדאו
♦ נחלת בנימין
♦ נחמני
♦ נמיר
♦ עזה
♦ פנקס
♦ פרוג
♦ פרישמן
♦ קדם
♦ קיבוץ גלויות
♦ קפלן
♦ קרליבך
♦ רוטשילד
♦ רוקח
♦ רזיאל
♦ שאול המלך
♦ שבזי
♦ שינקין
♦ שלוש
♦ שלמה (סלמה)
♦ שלמה המלך
♦
דינמו סנקט פטרבורג (הוקי קרח נשים)

היסטוריה

הקבוצה הוקמה ב-5 באפריל 2013. הקבוצה בהדרכת ולדיסלב פרודן השתתפה בשתי העונות הראשונות שלה מאז הקמתה באליפות רוסיה בהוקי קרח נשים.
ב-2015 הוקמה ליגת ההוקי לנשים, אליה הצטרפה גם "דינמו". בעונת 2015/16 הקבוצה סיימה רביעית, לאחר שהפסידה את המקום השלישי ל"ביריוסה" קרסנויארסק. בסוף העונה הוחלט שהחוזה עם המאמן ולדיסלב פרודן, שהוביל את הקבוצה מראשיתה, לא יחודש. ב-14 ביולי 2016, מונה אלכסנדר זיבין, אשר בעבר אימן את קבוצת הנוער של "דינמו סנקט פטרבורג".
בעונת 2017/2017 הקבוצה סיימה במקום השלישי בליגה. הישג ששוחזר גם בעונה הסדירה של עונת 2017/2018.
בעונת 2018/2019 סיימה במקום השני בעונה הסדירה והעפילה עד לשלב גמר הליגה לנשים, במה שמהווה להישג השיא שלה.
פרנק קורצ'י

ביוגרפיה

קורצ'י נולד בעיירה שירלי שבמדינת ניו יורק, ארצות הברית. בשנת 1988 סיים את לימודיו בבית הספר לאומנויות טיש 'Tisch School of the Arts' שבמנהטן. בשנת 1995 יצא לאקרנים סרטו הראשון 'Murdered Innocence' שאותו כתב, ביים, ובו גם שיחק. הוא שיתף פעולה עם השחקן אדם סנדלר בחמישה סרטים מצליחים (זמר החתונות, נער המים, קליק, תקועים בחופשה ו-'The Ridiculous 6').
קורצ'י ביים את ג'קי צ'אן ואת סטיב קוגן בסרט מסביב לעולם בשמונים יום משנת 2004 אך סרט זה כשל בארצות הברית לאחר שגרף רק 24 מיליון דולר לעומת תקציב של 110 מיליון דולר. בשנת 2011 יצא לאקרנים הסרט שומר גן החיות בבימויו של קורצ'י ובכיכובו של קווין ג'יימס וזכה להצלחה קופתית לעומת ביקורות מעורבות. בשנת 2014 ביים את הסרט תקועים בחופשה, הסרט השלישי שבו דרו ברימור ואדם סנדלר מככבים יחדיו.
Diva: The Video Collection

רקע והצלחה

האלבום הופק על ידי פרנק פטרסון, אשר הפיק לברייטמן את מיטב אלבומיה במהלך הקריירה שלה. אלבום הווידאו יצא לאור לאחר שישה ימים מצאת אלבום האוסף של ברייטמן, Diva: The Singles Collection.
איגוד תעשיית ההקלטות האמריקאי העניק לאלבום את תואר אלבום הזהב על מכירות של 50,000 עותקים במדינה.
מלון רואנדה

עלילה

בזמן שיחות השלום בין ההנהגה ההוטית ברואנדה למורדים הטוטסים מעבר לגבולות, מנהל פול רוזסבגינה מלון בלגי שקט. פול הוא משבט ההוטו, אך אשתו טטיאנה (סופי אוקונדו) משבט הטוטסי. נישואים אלה הם מקור לסכסוך בלתי פתור גם לדעת אחד מספקי המלון, שהוא אף אחד ממנהיגי האינטרהמאווה, מליציית הוטו רצחנית.
עם החרפת המצב הפוליטי במדינה, כאשר פול ומשפחתו צופים בשכנים וידידים נרצחים ללא רחם, נאלץ פול לשמור על קשרים טובים עם בעלי השפעה מקרב הרוצחים וכן גורמים מחוץ לרואנדה כמו כוחות האו"ם, עיתונאים וסוכנים זרים, עליהם הוא סומך כי יעזרו בשעת צרה. אולם ההתערבות החיצונית פועלת בעיקר לטובתם של שוכני המלון שאינם רואנדים, ואילו שאר הפליטים, בהם ילדים רבים מבתי יתומים נזנחים על ידי כל הגורמים החיצונים. פול נאלץ לפעול במניפולציות ושוחד של המליציות הרצחניות וקציני צבא רואנדה על מנת לשמור על חיי בני משפחתו והפליטים במלון.
כוחות האו"ם באזור, בראשות קולונל אוליבר הקנדי (ניק נולטה) אינם יכולים להושיע, הן משום חוסר בכוח אדם, והן משום שנאסר עליהם להתערב באופן פיזי במצב. כאשר כוחות אלה מצליחים כבר להימלט מהמלון, מלווים באישורי יציאה, הם נתקלים במארב של המליציות הרצחניות ונאלצים לחזור.
במאמץ אחרון, פול משכנע קצין בכיר בצבא רואנדה לעזור לפליטים להימלט, אחרת לא יעיד לטובתו לאחר המלחמה. משפחתו של פול והפליטים עוזבים בשיירה מוגנת של האו"ם אל מעבר לקווי המורדים הטוטסים וחייהם ניצלים.
אויסטינס

גאוגרפיה

העיירה ממוקמת ליד ברידג'טאון, בירת ברבדוס.

אקלים

הטמפרטורה הממוצעת היא 26 מעלות צלזיוס. החודש הכי חם הוא מאי (28 מעלות צלזיוס). החודש הכי קר הוא ינואר (24 מעלות צלזיוס). כמות המשקעים הממוצעת היא 1,166 מילימטרים בשנה. חודש אוגוסט הוא החודש שיש בו הכי הרבה גשם (292 מ"מ גשם), וחודש ינואר הוא החודש שיש בו הכי פחות גשם (27 מ"מ גשם).

תנועה ותחבורה

העיירה נמצאת ליד הכבישים H6 ו-H7.
אנסטסיה ירמקובה

ביוגרפיה

אנסטסיה ירמקובה נולדה וגדלה במוסקבה. היא החלה ללמוד ריקוד אך עוד לפני תחילת לימודי בית הספר עברה לשחייה. בשנת 2000 היא נכללה בנבחרת ארצה וזכתה במדליית זהב באליפות אירופה. בשנת 2001 ירמקובה זכתה במדליית זהב באליפות העולם. בתחרויות זוגות היא התחרה לצד אנסטסיה דוידובה.
באתונה 2004 השתתפה לראשונה במשחקים האולימפיים וסיימה במקום הראשון בתחרות הקבוצתית ובתחרות זוגות.
לאחר אולימפיאדת 2008 ירמקובה עזבה את הספורט התחרותי. היא מתגוררת באיטליה ועוסקת באימון בתחום התמחותה שחייה צורנית לרבות נבחרת איטליה.

אלופת עולם

באליפות העולם בשחייה שנערכה בפוקואוקה שביפן בשנת 2001, זכתה ירמקובה במדליית זהב בתחרות הקבוצתית. מאז ועד לשנת 2011 היא זכתה ב-8 מדליות זהב באליפויות העולם. בשנת 2003 ירמקובה זכתה במדליית כסף בתחרות אישית.

אלופה אולימפית

אנסטסיה ירמקובה השתתפה ב-2 אולימפיאדות ובכל פעם זכתה במדליות זהב בתחרות קבוצתית ובתחרות זוגות.
נחל שעל

נחל שעל (בערבית: ואדי א-סעאליכ- נחל הקבצנים/ השודדים או וואדי א-דם- נחל הדם) הוא נחל באורך כ-15 ק"מ במערב הגליל העליון. הנחל נמצא בתחום שמורת בילטון. הנחל מסתיים בתל אכזיב שבגליל המערבי.

תוואי הנחל

ראשיתו של הנחל מעט ממערב למעיליא. ומכן הוא יורד מערבה בעמק עמוק ותלול מדרונות עד מפגשו עם נחל נחת. קטע זה של הנחל נמצא בתחום שמורת בילטון ובו מכוסים מורדות הנחל בחורש ים תיכוני צפוף. ממפגש נחל שעל ונחל נחת נמשך הנחל מערבה בעמק מתון, ומעט מצפון לקיבוץ כברי הוא יוצא אל מישור חוף הגליל. מכאן נמשך הנחל כ-5 ק"מ בערוץ רדוד ויוצא אל הים לתל אכזיב.

חורבת בילטון

חורבה בגליל המערבי, מעל הגדה הצפונית –מזרחית של נחל שעל. בחורבה אפשר לראות את שרידי היישוב  העתיק. המקום היה חלק מן המערך של הצלבנים סביב מבצר המלך במעיליא. שמורת בילטון הנקראת כשמה של החורבה, נמצאת על גדתו של נחל שעל, יובל של נחל כזיב. השמורה משתרעת לאורך 3 ק"מ בחלקו העליון של נחל שעל.

צמחייה בנחל

בנחל תוכלו לראות חורש ים תיכוני כגון קטלב מצוי, ער אציל, לבנה רפואי, כליל החורש, אלון מצוי, אלון התולע, אדר סורי, ואלה ארץ ישראלית לצד טחבים ועצבונית החורש.
ואן הלסינג (סדרת טלוויזיה)

רקע

הסדרה מהווה גרסה מחודשת לסרט ואן הלסינג הסדרה מתמקדת בדמותה של ונסה הלסינג (גולמה על ידי השחקנית קלי אוברטון), בת לשושלת ארוכה של המשפחה, אשר קמה לתחייה בעולם שבו ערפדים שולטים, כאשר היא מגלה שיש לה יכולת לשנות אותם בחזרה לבני אדם ולשלוט בהם. ונסה צריכה להצעיד את מה שנשאר מהאנושות נגד הערפדים.
העונה הראשונה שודרה בין 31 ביולי ל-9 בדצמבר 2016, וכוללת 13 פרקים.
העונה השנייה שודרה בין 5 באוקטובר 2017 ל-4 בינואר 2018, וכוללת 13 פרקים.
רוטב צרפתי

היסטוריה

רוטב צרפתי שימש כרוטב לסלט מאז התקופה הרומית העתיקה. בתקופה זו, היה רק סוג אחד של רוטב צרפתי שהיה מורכב מסוכר ועגבניות בלבד, בדומה לקטשופ. במאה ה-21 הומצא מגוון רחב של רטבים צרפתיים שהתפרסמו בספרי בישול רבים. ישנם מדענים המסיקים שאשתו של רותוס הצרפתית המציאה את הרוטב. ובנוסף לכך, הם מסיקים שהצרפתים במאה ה-19 שלא אהבו ירקות, המציאו את הרוטב על מנת להעשיר את טעמיהם. ביפן, הרוטב הופץ לראשונה באוקטובר 1958.
פאבו ברגלונד

חייו

בשנת 1952 היה ברגלונד שותף לייסוד התזמורת הקאמרית של הלסינקי. הוא כיהן כמנצח ראשי של תזמורת הרדיו הפינית בשנים 1962 - 1972 ובשנת 1965 ניצח על הקונצרטים ליובל המאה של יאן סיבליוס עם תזמורת בורנמות, שלמנצחה הראשי התמנה בשנת 1972. הוא הרבה להופיע ברחבי העולם עם תזמורות חשובות והיה למנהל מוזיקלי של הפילהרמונית של הלסינקי בשנת 1975. בתקופת עבודתו עם הפילהרמונית של הלסינקי יצא לברגלונד שם של רודן בשל החזרות שניהל ביד חזקה והתובענות שאינה מתפשרת לשלמות מוזיקלית. ברגלונד היה גם חבר בסגל המנצחים של התזמורת הלאומית של רוסיה.
שמו של ברגלונד נקשר בעיקר במוזיקה של סיבליוס. הוא הקליט את מכלול הסימפוניות של סיבליוס שלוש פעמים, לצד יצירות אחרות של המלחין, כגון "קולרוו". כמו כן הקליט יצירות של איינר אנגלונד ואאוליס סאלינן. ברגלונד עבד גם עם התזמורת הקאמרית של אירופה בהקלטת מכלול הסימפוניות של יוהנס ברהמס.
ברגלונד הגיע אל ארצות הברית בשנות ה-90 של המאה ה-20 ומאז היה למנצח אורח קבוע בפילהרמונית של ניו יורק ובתזמורת קליבלנד.